
: ] X quibus terrarum partibus, vel quo tem- 


pore, morbi contagioſi primam originem 


habuerint, adeo in tenebris obductum eſt, ut 
forſitan in eternum latuerit. De morbis vene- 
reis res aliter fortaſſe non ſe habet; ex poetarum 


enim et hiſtoricorum ſilentio de hac re, antiquos 


ignaros fuiſſe patet. Scripta quoque auctorum 


recentium hoc confirmant. 
A Aſtruc, 

Aſtruc, cujus de ſagacitate et accuratione ne- 
mo ignorat, quique maxima diligentia hanc 
rem perſcrutari conatus eſt ; tradit luem ab Hiſ- 
paniola, nunc St. Domingo inſula, a nautis 
Chriſtopheri Columbi, in Hiſpaniam circiter an- 
no 1494 illatam fuiſſe; et hinc mira celeritate, 
per omnes Europae partes, longe lateque vagari, 
teſtatur: Idemque auctor ingenioſus aſſfirmat, 
annos polt 40 elaplos, blennorhagiam apparu- 


le, 


DEFINITIO MORBI. 


Titillatio, praecipue in urethrae parte ante- 
riore, in lacuna Morgagni ſub fraenulo; ſubſe- 
quente poſt biduum aut quatriduum, phlogoſi 
locali, cum ardore et dolore in mingendo; ac- 
cedente ſtillicidio materiei puriformis ex ure- 


thra; corpore cavernoſo urethrae praeternatu- 


raliter turgeſcente, plerumque cum erectionibus 


membri 

membri virilis ſolito frequentioribus, dolorifi- 


cis *. 
HISTORIA 


Poſt concubitum impurum plerumque blen- 
norhagia apparet. Aliquando brevi tempore, 
aliquando vero multo ſerius, ſed plerumque in- 
ter diem tertium et undecimum, vel paulo poſt, 
ſeſe oſtendit. Hujus irregularitatis cauſam ſta- 
tuere non poſſumus. A diverſis temperamentis 
haud videtur pendere, nec materiae venenoſae 
acrimonia adaucta; et ſymptomata, etſi longius 
protracta, aeque, ac ſi citius apparuerint, mitia 
ſunt. Pendere videtur aliquid de intemperantia 
et coelo ſub quo degimus 4. - Blennorhagiae 
ſigna in diverſis hominibus valde diverſa ſunt ; 
ac vix aut ne vix quidem, ſimilia in ullis duo- 


bus 


* Vide Swediaur on Venereal Complaints, p. 70. 


+ Vide Celeb. Duncan's Praelect. Pract. 

bus exemplis. Plerumque ordinem ſequentem 


ſibi aſſumunt. 


Indicium primum eſt ſenſus pruritus inſolitus, 
ſeu titillationis gratae ad orificium urethrae. 
Hoc gradatim tumore et rubore afficitur, nec- 
non turgidulum et ſolito apertius fit: Inſolitam 
cupiditatem urinam reddendi ſentit aeger, cum 
dolore inter mingendum, praecipue ad urethrae 
orificium, cum ultimae guttae reddantur: Uri- 
na pleno rivo fere nunquam emanat: Teſtes nec- 
non aegro quaſi rotari ſentiuntur, qui plerum- 


que, praeter conſuetudinem, in Venerem pro- 


clivis eſt. 


Indicia nunc enumerata plerumque muci flux- 
um praecedunt : Aliquando attamen ſubſequun- 
tur, vel faltem adeo mitia ſunt, ut aeger vix ani- 
madvertit. Species materiae excretae in diver- 
ſis hominibus raro eadem eſt: Colore, quanti- 


tate, et ſpiſũtate, multum variat: In primis die- 


bus, 

bus, muco ſano perſimilis eſt; ſed magis albida, 
deinde tenuior, copioſior, ſaepe flava, aliquando 


ſubviridis, necnon ſubinde ſanguine tincta, eva- 
dit. | ; 


Glans penis jam et praeputium haud parum 
inflammatione infeſtantur; glans ſaepe colorem 
ceraſi aſſumit, et materia ſanioſa nonnunquam 
exudit, hoc blennorhagia balani Swediauri eſt 
praeputium quoque craſſius fit : Aliquando ſu- 
pra glandem contrahitur, aliquando vero pone; 
nunc phy moſin, nunc paraphymoſin, formans. 
Glandis quoque et praeputii excoriatio ſaepe haec 
ſymptomata comitatur. Hocce tempore diſten- 
tio et plenitudo totius penis obſervatur, praeci- 
pue vero urethrae corporis cavernoſi. Penis ir- 
ritabilis evadit, et tactus dolet; et aeger, preſer- 
tim inter decubitum, cum in lecto calidus fit, 
frequenti tentigine (chordee) infeſtatur. Ali- 
quando in unum latus, frequentius vero in de- 


clive penis quoque incurvatur, Hoc maximus 


dolor, 


Pore - ” _ — "ga — R a if 

dolor, et ſenſus quaſi lacerationis, vix aut ns- 
vix quidem tolerandus, comitatur. Super dor« 
ſum penis -vaſa lymphatica duritie ſaepe affici- 
untur, et funiculis tactu ſimilia ſentiuntur. Bua 
bones quoque ( /ympathetici dicti) formantur; 


plerumque ſine uſu remediorùm ſubſidentes. 


Tumores teſtium hoc morbi ſtadio ſaepe ſeſe 
oſtendunt, et praeſertim ſi aeger multum exer- 
eitavit. Hujus ſymptomatis formationem prae- 

* cedunt dolores pungentes, curſum funis ſemina- 


lis ſequentes, necnon aliquando ſuper abdomen 


et femora diffuſi. Vaſa ſpermatica nunc tumore 
afficiuntur: Epydidimis gradatim intumeſcit, et 
tandem ipſe teſtis: Dolor obtuſus et ſenſus quaſt 


ponderis in teſte plerumque comitatur. 


Quamvis, ut poſtea videmus, urethra per to- 
tum curſum, in multis exemplis, inflammatione 
non infeſtetur; tamen aliquando, remediis inep- 
tis ſumptis, vel imprudenter adhibitis, peculiari 


aegri 

negri irritabilitate, vel forſitan maxima materiae 
yenenoſi acrimonia, canalis per totum curſum 
inflammatur, uſque etiam ad viſicae cervicem 
hinc multa et moleſtiſſima ſymptomata, VIX ae- 
gro toleranda, Inflammatio ad partes urethrae 
appropinquantes tranſit ; Glandulae Cowperi 
afficiuntur: Ulcera dira, et vix ſanabilia, for- 
mantur; Ubi inflammatio glandulae proſtatae 
ſupervenit, dolor profundus in perinaeo ſentitur; 
aeger mingere cupit, cum dyſuria, aliquando 
etiam - iſchuria, ſeſe manifeſtat. Glandula ipſa 
duritie et tumore afficitur, qui plerumque tac- 


tu digitorum per anum percipitur. 


In veſicae ipſius affectionibus dolores pungen- 
tes ſuper regionem hypogaſtricam et lumborum 
ſentiuntur. Hi meatibus urinae uſque ad renes 
communicari ſolent ; Urina frequenter, fed cum 
dolore et diflicultate in mingendo, redditur, et 


poſt certum tempus, ſedimentum albidum, mu- 
coſum, 

coſum, ſaepe foetidum, deponit ; Aliis exemplig 


yero ex toto ſupprimitur, 


Carunculae, et ſtricturae in urethra poſt in. 
flammationem violentam, ſaepe apparent. Prae- 
putium quoque et glans penis nonnunquam ver- 
rucoſa relinquuntur. Haud raro accidit, poſt- 
quam alia blennorhagiae ſigna deceſſerunt, hu- 
morem mucoſum, cum nulla vel minima dyſu- 
ria ex urethra ſubinde fluere, et ſaepe per annos 
perſtare. Hoc apud Cullenum gonorrhoea mucoſa, 


Ang. gleei, appellatur. 


Obſervatione conſtat, profluvium, fi forte ae- 
grotus quolibet morbo acuto, veluti febre, corri- 
piatur, aliquamdiu ceſſare, nonnunquam non re- 


diturum. 


Porro, in quibuſdam exemplis, cum profluvium 
fubito ſupprimitur, ophthalmia graviſſima ex- 


templo ſupervenit. Mulieres eodem fere modo, 


ac 


DE BLENNORHAGIA. 9 
ac viri, hoc morbo affici ſolent : Earum ſigna 
igitur deſcribantur non neceſſe eſt: Tamen no- 
tatu dignum eſt, morbum in ſexu foemineo ple- 
rumque leviorem eſſe, ſed ad veſicae affectiones, 


propter partium vicinitatem, procliviores eſſe. 


Parum notare neceſſarium foret, omnia ſigna 
ſupra enumerata nunquam fere in eodem ex- 
emplo conjungi; modo enim unum, modo aliud, 


deeſt. " 


Q 


DE RATIONE, QUA VIRUS IN URE- 
THRAM INGREDIATUR, 


Auctores, donec nuper, multum inter ſeſe diſ- 
putaverunt. Aſtruc, virus in urethram per vaſa 
abſorbentia invehi, exiſtimavit. Ali per glan- 
dem tranſudare, veluti aqua per ſpongiam. Pro- 
feſſori autem celeberrimo Monronii ſoli contigit 
hujuſce facti luculentam explicationem praebe- 
re. In praelectionibus ſuis eruditiſſimis, fic in- 

quit: Dum penis erigitur, ſummamque diſten- 
tionem attingit, muci portio naturaliter cavita- 
tem urethrae cingentis exprimitur, et, ſub for- 
ma guttulae, ad urethrae orificium manet; haec 
vero veneno venereo impregnata, in urethram 
pene ſubſidente, retrahitur attractione capillari, 


veluti oleum per laminas duas vitreas.“ 


CAU SA MOR BI. 


«4 
* 


Obſervatione conſtat, quoſdam, prae aliis, 
multo facilius hoc morbo corripi: Hujus cauſa 


non clare patet; fortaſſe pendeat nimia urethrae 
mobilitate et irritabilitate; et huic favere vide- 
tur, hos qui blennorhagia experti ſunt, in mor- 


bum eſſe procliviores. 


Quod ad cauſam excitantem attinet, de natu- 
ra ex toto ignoramus; experimentis Swedauri in 
ſeipſum factis, et etiam ſcriptis viri celeb. Hun- 


ter 

ter (pag. 91.) veriſimile eſt, materiae profluvi- 


um, aeque ac in blennorhagia, a quadam cauſa 


irritante produci poſſe, Tale profluvium vero 


contagione propagari, non apparet.—Ineptum 


forte hic videretur negligere quaeſtionem, de qua - 


nuper multum diſputatur ; nempe, utrum virus 
blennorhagiae producere poſſit luem, et vice 
verſa. Argumenta tamen et facta, quae ad rem 
rite indagandam, tam numerola ſunt, ut fines 
diſſertatiunculae hujuſmodi multum excedant ; 
igitur filentio in praeſens preterire, melius duce- 
mus, quam quaeſtionem tanti momenti leviter 


attingere. 
SED ES MOR Bl. 


Multis olim placuit, blennorhagiam in vell- 
culis ſeminalibus ſedem habere, (hinc ineptum 
nomen gonorraoea). Alii, glandulam proſtatam 
tenere, opinati ſunt, Quamvis vero has partes, 


in quibuſdam exemplis, ubi inflammatio mag- 


nopere 


? 


* 

nopere intenditur, affici, negare non poſſimus, 
tamen diſſectionibus accuratiſſimis liquet, mate- 
riam excretam plerumque ſub lacuna Morgagni, 
vel circiter pollicem cum dimidio oſtio urethrae, 
vel paulo amplius, provenire, et, in primis morbi 


ſtadiis, fere nunquam cum ulceratione. 


DIAGNOSIS. 


Hiſtoria ſupra recenſita, diagnoſis in maribus 

perfacile patebit. In mulieribus vero leucor- 

difficile eſt. In blennorhagia ſentiuntur dolor 

et calor ex urina reddenda, inflammatio et ali- 

quando tumor labiorum pudendi, quae etiam 

aliquando eroduntur. In leucorrhoea, haec ra- 

rius offenduntur: In hac quoque, aeger ſenſu 

doloris et ponderis in regione lumborum, lan- 

guore, laſſitudine, debilitate, anorexia, &c. fere 


ſemper infeſtatur. 

PROGNOSIS, 


Hujus morbi prognoſis plerumque benigna 
eſt ; in hominibus aliter ſanis, idoneis remediis 
adhibitis, et cum aegroti rationis vivendi idoneae 
ſatis tenaces ſunt, morbus plerumque in duabus 
ſeptimanis, vel ocyus, depelli poteſt : In corpo- 
ribus vero irritabilibus, et ubi idonea remedia 
applicata non fuerunt, inflammatio gravior fit, 
totum urethrae curſum, parteſque profunde ſitas 
infeſtat, morbus plerumque diu manet, et prog - 
noſis fere ſemper difficilis eſt. Experientia quo- 
que viri erud, B. Bell apparet, curationem mor- 
bi in hominibus, ſcrofula male ſe habentibus, 
ſemper tardiorem eſſe. Necnon primam blen- 
norhagiam, non modo ſymptomatibus multo 
graviorem, ſed longe diuturniorem eſſe, quam 


affectiones poſteriores, conſtanter notavi. 


RATIO 

RATIO SYMPTOMATUM. 


Signa morbi primaria, veluti titillatio, pru- 
ritus, urethrae plenitudo, ardor urinae, mate- 
riae profluvium, &c. clare pendere videntur ab 
inflammatione inducta ſtimuli applicatione, ad 
partem maxima ſenſibilitate gaudentem: Hujus 
vero propagatione per urethrae tunicas ad veſi. 
cam uſque, ſpaſmi, &c. formantur : Hinc dyſu- 
ria et nonnunquam iſchuria. Haec ſymptomata 
vero aliquando originem habent ab inflamma- 
tione veſicae ipſius, vel ab tumefactione glandu- 
lae proſtatae compremendo urethrae cavitatem. 
Ubi inflammatio adeo intenditur, caruncularum, 
ſtricturarum, craſſitudinum, ulcerum urethrae, 
&c. formatio, perfacile intelligetur. Phymoſin 
et paraphymoſin, contractione et craſſitudine 
praeputii, explicare ſolemus. In hominibus qui 


hoc 

hoc ſolito longius habent, ſupra glandem con- 


trahitur, glande vero magnam praeputii portio- 
nem poſſidente, pone retrahitur. Bubones for- 
mantur communicatione inflammationis per va- 
forum lymphaticorum tunicas ad glandulas, hinc 
durities in vaſis lymphaticis, ubi materia ſyphi- 
litidis ad maſſam ſanguinis pervehitur, fere nun- 


quam obſervanda. 


Signum vulgo chordce fortaſſe difficile expla- 
natu erit. Si ab lymphae coagulabilis effuſione, 
ut vult celeb. J. Hunter, penderet, ſymptomata 
diu manerent, et in ſuppuratione frequentius 
terminationem haberent. Alus quoque placuit * 
a totius penis irritabilitate, ſympathia nervoſa 
contractionem muſculorum adjacentium indu- 


cente, hoc indicium provenire. Attamen cum 


illis conſentire non poſſumus: Etſi enim maxi- 
ma irritabilitas adſit, tamen fibrae muſculares, 
quibus contractio perficiatur, nullae ſunt, nec 

ad 


* Vide Bell on Venereal, pag. 149. 

ad perinaeum tentigo accidit, ubi fibrae muſcu· 
loſae ſunt, ſed penis ſummitatem verſus. For- 
taſſe huic indicio explanationem praebere poſſu- 
mus, plenitudine, et craſſitudine, corporis caver- 
noſae urethrae, et penis ipſius, oriundis vaſorum 
in iis ſparſorum inflammatione. Nonne quod 
in pulmonum inflammatione accidit hoc confir- 
mat? © The difficulty of breathing is always pre- 
ſent, but moj# conſiderable in inſpiration ; both be- 
cauſe the lungs do not eaſilyj admit of a full dilata- 
tion, and becauſe the dilatation aggravates the pain 


attending the diſeaſe *."? 


Tumor teſticulorum proxime conſiderandus 
eſt. Aſtruc opinatur, repulſione et depoſitione 
viri venerei in teſtibus, hunc formari. Repulſio 
vero formationi hujus ſymptomatis minime ne- 
ceſſaria eſt; et, profluvio adhuc manente, ſig- 
niſque inflammationis maxime perſtantibus, fre- 
quentiſſime exiſtit; necnon, celeb. Monro, de 


hac 


* Vide Cullen's Practice. 

hac re tractans, fic. ait: Contra ponere, vene- 


num venereum, recta per vaſa lymphatica, vel 


per vas deferens reſorptum, in teſtes recurrere, 


et eos occupare, anatomiae omnino adverſa- 


tur *.”” 


Alu, ut Dr Swediaur, opinati ſunt, ſecretione 
ſeminis adauQa, et irritatione apud vaſorum ſe- 
minalium extremitates, excretionem ejus impe- 
diente, et accumulationem producente, hunc tu- 
morem pendere. Factum a Profeſſore noſtro 
ingenioſo Home (in praelectionibus ſuis clini- 
cis) recenſitum, huic doctrinae favere apparet. 
Inquit vir ille celeb. ſaepe vidiſſe, hominibus rem 
habere cum ſexu amabili appetentibus, et cum 
maxime in venerem proclives eſſent, teſtes tu- 
more affici. Obſervatione quoque conſtat, tel- 
tium tumorem in quibuſdam exemplis, evacua- 


tione ſeminis ſine voluntate, mitiorem fieri: 


F 


3 1 


Vide Monro de Teſtibus. 

Huic vero opinioni conſentire non poſſumus; 
nam, in priore exemplo, tumor nunquam diu 
manet, et plerumque evacuatione ſeminis, vel 
cum vel ſine voluntate, ad finem perducitur 
etiam in teſticulorum tumore, a veneno venereo 
pendente, ubi evacuatio ſeminis accidit, bonos 
eſfectus, mea ſententia, producit, levando ſtric- 
turam, veluti evacuatio ſanguinis a quadam parte 
inflammata; et certe nullam huic doctrinae con- 
firmationem praebet; etſi dolor, in pleriſque ex- 
emplis, non ſit valde acutus; nam, ut Cullenus 
immortalis obſervavit, nunquam partes glandu- 
larum intimas adeo inflammatione acuta infeſ- 


tart invenimus, ac partes membranaceas. 


Opinio viri celeberrimi Monronis, et Hunter, 
&c. qui ſecuti ſunt, de hac re, maximam atten- 
tionem ſibi vindicat; nempe, inflammationem 
per vaſa deferentia ad epydidymin advehi, et pol- 
tremo ad teſtem ipſum. Hinc intelligentur do- 


lores funem ſeminalem ſequentes; ſymptoma 


quoque 

quoque ab operatione, vel quavis cauſa irritante 
pendens. Stillicidium, quod ſaepe manet, ali- 
quando ſtrictura, ſed multo frequentius a debi- 


litate, pendet. 


METHODUS MED EN DI. 


Ad tempus Sydenhamii uſque, hujus morbi 


curatio ſemper catharticis perfecta fuit, deinde, 
ſuppoſitione ſyphilitidis blennorhagiae ſuperve— 
nientis, mercurius aegro liberaliter devoratus 
fuit, unde ſalivae fluxus, ſic vires franguntur, 
et ſtillicidium inveterat. Fluxum muci quoque 
conamen naturae eſſe venenum venereum depel- 
lere exiſtimaverunt; huic igitur quam maxime 
potuerunt favere nixi ſunt. Injectiones, ſi un- 
quam admiſſae, oleoſae vel mucilaginoſae fue- 
runt, partes acrimonia viri defenſurae, vel for- 
taſſe mercurialis venenum venereum, vi /pecifica, 
depulſurae. 

Balſama 


oe DE BLENNORHAGLA. 


Balſama ſtimulantia quotidie in uſu fuerunt ; 
nam inde omnia interna ulcera curarl putarunt, 


ex quibus morbum provenire affirmabant. Ex 
morbi noſtra notitia, jam temporis provectiore, 


indicationes curationis tres ſeſe offerunt. 


mo, Materiam irritantem ex urethra expelle- 


re; vel partes ab ejus actione defendere. 


N 


2do, Inflammationem tollere. 


2tio, Partes corroborare, et morbi ſequelas de- 


pellere. | 


Primge indicationis parti priori reſpondere, 4 
multi viri ingenioſi putarunt, materiam veneno- 
ſam expelli poſſe antequam ulla ſigna morbida 


apparuere, etiam illico poſt concubitum impu— 


rum: Hinc multa remedia ad morbum praeca- 


vendum; et “ haec omnts circumforaneus medicus 


jactat. Praecipuae ex acribus falinis, in aqua 


ſolutis, 

ſolutis, conſiſtunt, veluti alk. cauſtic. merc. mu- 
riat. fort. cum multis aliis. Uſus vero eorum, 
ſine diſcrimine, multum periculi habet nec 
compertum eſt, horum efficaciam tale pericu- 
lum compenſaturam. Fortaſſe modo ſimpliciori 


ad eundem finem perventamus, et hoc elt poſt 


colitum ſemper mingendo. Ratio qua virus in 


urethram ingreditur hoc edocet, et in paucis ex- 
emplis juvenum tali precautione utentium, pro 


certo ſcio, eos morbum non adeptos fuiſſe. 


Ubi ſigna morbida manifeſta ſunt, quodcun- 
que progreſſui morbi obitet, hoc utimur; haec 
vero, ope injectionum, ex foſſilibus quibuſdam 
et vegetabilibus aſſumptarum conamur ; horum 
praecipua ſunt ceruſſa acetata, zinc. vitriolat.— 
alumen.—-Iutuſ. cort. querc,—gallarum;—gum- 
mi kino, —vin. rubr. cum multis alis. Haec in 
urethram ope ſyphone blennorhagico immittun- 
tur. Attamen de propriis eorum viribus, tempore 


quo maxime prevaleant, necnon modo quo utan- 


tur, 


22 Dr BLENNORHAGIA. 

tur, tam accuratiſſime tractatum eſt opere nuper 
in lucem edito a B. Bell erudito, ut hic deſcri- 
bantur non neceſſe ſit. Veruntamen, cum illo 
auctore non poſſum quin diſſentiam, ubi ait: 
c But, although there is no neceſſity for throw- 
ing injections farther than the ſeat of the diſeaſe, 
there is no cauſe for anxiety in preventing 
them.” Enim, cum tanta et dira ſymptomata, 
ab inflammatione profunde ſita videamus, et 
cum perfacile intelligamus quomodo tali injec- 
tionum uſu, hoc propagari poteſt, non opinari 
non poſſumus, preſſuram pone partes morbidas 
perutilem fore; mecum quoque ſaepe putavi, a 
retinendo materiam injectam aliquandiu in ure- 
thra, bonos effectus provenire. Hoc vero, niſi 
auxilio mechanico, factu difficile eſt; quocirca 
veriſimile videtur, inſtrumentum jugo penis ſi- 
mile, ita conſtructum, ut urethrae ſolummodo 
compremat, plurimum in hac re profuturum; 


eoque magis, quoniam copula ab eruditiſſimo 


Monrone 

Monrone commendata, propter tentiginem in 


quibuſdam exemplis non fit admittenda, 


Decocta ex ſemine lini—radice althaea—gums- 
mi arabica, &c. ore aſſumpta, hoc morbi ſtadio 


maxime proſunt, 


Proximum eſt, ut conſilium ſecundum, nempe 


inflammationem tollere, conſideremus. 


Inflammatio et ejus ſymptomata, hoc morbo, 
in corporibus robuſtis, quae validiſſima valetu- 
dine fruuntur, maxime occurrunt. In hujuſ- 
modi exemplis detractio ſanguinis generalis, 
etiam ab initio morbi, neceſſaria eſt; regimen 
antiphlogiſticum quoque ſtricte adhiberi debet. 
Purgantia mitiora itidem maximo beneficio ſunt. 
Inflammatione autem magnopere ingraveſcente, 
partibuſque quibuſdam maxime affectis, tune ad 
ſanguinis miſſionem topicam, &c. decurremus. 
De his autem ſigillatim pauca dicere opportet. 


In 

In phymoſe, hirudines, cataplaſmata, ſaccharo 


ſaturno conflata, et fomenta, praeputio applican- 
da ſunt. Blanda quoque inter glandem et prae- 


putium injecta, non raro utilia. 


In paraphymoſi, haec eadem medicamenta pro- 
ſunt, cum his necnon conferunt digitorum preſ- 
ſio, praeputii ſupra glandem attractio, et frigo- 
ris applicatio. Remediis jam enumeratis vero 
fruſtra adhibitis, tunc ne gangraena ſuperveniat, 


praeputium ſcalpello incidere oportet. 


In chordee, praeter medicamenta ſupra laudata, 
opium ore liberaliter devoratum, et ſub forma 
injectionis vel linimenti applicatum, quam maxi- 
me adjuvat. In hominibus vero valde irritabi- 
libus, ubi opium inimicum eſſet, hyoſcyamum 


nigrum vice ejus ſubſtituere praeceptum eſt. 


Tumore teſtium incipiente, medicamenta vomi- 


toria utilia ſunt, corporis necnon ſitus decum- 


bens, 

bens, vel ſaltem penis et ſcroti ſuſpenſio, dum 
inflammatio viget, ſanguinis refluxui faventia, 


baud parum conferre videntur. 


Denique, ſi inflammatio ad partes profunde 
fitas tranſit, glandulaſque Cowperi (ut vocantur) 
et proſtatam affecerit, veſicatoria perinaeo ape 


plicata praecipue proſunt. 


Ad conſilium tertium nunc pervenimus, ſcili- 


det, partes corroborare. 


Stillicidium, ut antea dictum fuit, poſtquam 
alia blennorhagiae ſigna deceſſerunt, aliquando 
manet, hoc nonnunquam ſtrictura, ſed plerum- 
que debilitate pendet; in priore caſu ad uſum 
bougees decurrendum eſt > Ubi vero a laxitate 
originem habet, injectionibus aſtringentibus, 
medicamentis roborantibus, balneo frigido, cor- 
tice Peruviano et vino, &c. utimur. Stimulan- 
tia quaedam, qualia balſamum copaibae, oleum 


D terebinthinae, 


Lg 

terebinthinae, tinctura cantharidum, &c. . apud 
Joannem Hunter ingenioſum ſumma laude has 
| 5 0 
bentur. 5 { 


Multa alia debilitatis ſigna, velut tillicidium 
vrinae, impotentia, &c. adhuc reſtant ; haec ve. 
ro omnia tanta eruditione tractata ſunt, opere 
nuper laudato, ut nihil amplius hie addere poly. 


ſim. 


- 


